CELEX: E2019J0013
Language: ro
Date: 2020-12-10 00:00:00
Title: Hotărârea Curții din 10 decembrie 2020 în cauza E-13/19 Hraðbraut ehf./Ministerul Educației, Științei și Culturii, Verzlunarskóli Íslands ses., Tækniskólinn ehf., și Menntaskóli Borgarfjarðar ehf. „Achiziții publice — Directiva 2014/24/UE — Contract de achiziții publice de servicii —Articolul 37 SEE — Noțiunea de „servicii” — învățământ secundar superior) 2021/C 113/06

31.3.2021   
            
            
               RO
            
            
               Jurnalul Oficial al Uniunii Europene
            
            
               C 113/11
            
         
      HOTĂRÂREA CURȚII
      din 10 decembrie 2020
      în cauza E-13/19
      Hraðbraut ehf./Ministerul Educației, Științei și Culturii, Verzlunarskóli Íslands ses., Tækniskólinn ehf., și Menntaskóli Borgarfjarðar ehf.
      
         
            „Achiziții publice — Directiva 2014/24/UE — Contract de achiziții publice de servicii —Articolul 37 SEE — Noțiunea de „servicii” — învățământ secundar superior)
         
      
      (2021/C 113/06)
      În cauza E-13/19, Hraðbraut ehf./ Ministerul Educației, Științei și Culturii, Verzlunarskóli Íslands ses., Tækniskólinn ehf., și Menntaskóli Borgarfjarðar ehf. – CERERE adresată Curții, în temeiul articolului 34 din Acordul dintre statele AELS privind instituirea unei Autorități de Supraveghere și a unei Curți de Justiție, de către Comitetul pentru reclamații în materie de achiziții publice (Kærunefnd útboðsmála) cu privire la interpretarea Directivei 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE, în special articolul 2 alineatul (1) punctul (9) și articolul 74 din aceasta, Curtea, compusă din Páll Hreinsson, președinte, Per Christiansen (judecător-raportor), și Bernd Hammermann, judecători, a pronunțat la 10 decembrie 2020, hotărârea al cărei dispozitiv prevede următoarele:
      Contractele cu caracteristici precum cele descrise în cerere, care nu au ca obiect prestarea de servicii în sensul Directivei 2014/24/UE, nu constituie contracte de achiziții publice de servicii în sensul articolului 2 alineatul (1) punctul (9) din această directivă.